Eat Pray Love (filem) itu apa sih? Jelaskan dalam bahasa jawa ya

Eat Pray Love nggih punika sesirah filrm sandhiwara saking Amérikah Sarékat taun 2010. Filem punka kadamel adhedhasar saking novel kanthi sesirah Eat, Pray, Love anggitanipun Elizabeth Gilbert. Pamundhutan gambar kawiwitan ing wulan Agustus 2009, dumunung wonten New York, Napoli (Italia), Pataudi (India), lan Bali (Indonesia). Filem punika kaarahaken déning Ryan Murhpy, adhedhasar saking skénario anggitanipun Elizabeth Gilbert, Ryan Murphy, lan Jennifer Salt. Ingkang ngayahi jejibahan minangka pandamel nggih punika Brad Pitt, Dede Gardner, Jeremy Kleiner, Julia Roberts, Stan Wlodkowski, lanTabrez Noorani. Tanggel jawab babagan musik kapasrahaken dhumaten Dario Marianelli. Sinematografi dipuncakaken déning Robert Richardson. Wondéné pambesutan filem kalampahan Bradley Buecker. Juru paraga ingkang kadhapuk sami maragani antawisipun Julia Roberts, James Franco, Billy Crudup, Javier Bardem, lan Viola Davis. Eat Pray Love dipunbabar déning Columbia Pictures ing surya 13 Agustus 2010 kagem sagung pamirsa Amérikah Sarékat. Dumugi pungkasanipun pangeduman, filem punika kasil ngempalaken arta dumugi $195,654,010, nglangkungi rantaman ingkang sampun medal kagem kabetahan pandamelan, nggih punika $60 yuta.